
URRENDA Ill. 


A. D. 1858. 


N. 607. 
Jus ecclesiasticum Catholicorum, 


A Clariss: Josepho Porubszky, Archi-Diec. Agriensis Presbytero AA. LL. Phil. 
et SS. Canon. Dre, Professore, matrim. Defensore &c. &c. in 2. editione luci publicae de- 
bitur. Auctor praelaudatus opus ita concinnare studuit, ut illius textus pro usu sholastico; no- 
tationes vero, quae minutioribus littteris perquam magno numero in eo occurrunt, pro uberiori 
privata lectione deserviant; assería sua omnia canonibus, S. C. Concilii Trid. Interpretum, E- 
piscoporum et Rituum decretis muniret, novellas leges civiles, quae ad Ecclesiam attinent, 
omnes congruis locis memoraret, omnemque adhiberet operam, ut in compendio completam Ju- 
ris Canonici exhiberet doctrinam. 

Praenumerationale pretium amborum Tomorum, qui in octavo majore plus quam 
90 phyleras efficient, est quatuor fl. C. M., ita persolvendum, ut praevie pro Tomo primo 
2 fl, recepto vero primo "Tomo alii 2 fl. solvantur. Praenumeraturi aut ad Cancellariam No- 
stram, aut ad vieinos Bibliopolas, qui huie negotio manus daturi sunt, convertere se' poterunt, 
per 2 Rh. C. M. immitendo aut deponendo. 

4 Nr. 684. 
Litterae sepulturae subditorum Badensium in terris Imperii Austriaci de- 
mortuorum ex officio exarandae ae legalisatae horsum pro ulteriori 
promotione expediendae efc. 


Vigore intimationis Exe. c. r. Provincialis Regiminis Cracov. de 14. Feb. a. c. N. 
1156 Imperium Austriacum inter ac Magnum Ducatum Badensem inita est conventio, quate- 
nus testimonia sepulturae reciproce gratis ederentur, prout id in Cur. X. a. e, sub N. 
2626 pro subditis Hassiae Electoralis statutum legitur. 

Ven. Clerus tenori Conventionis hujus conformiter provocatur, testimonium obi- 
tus subditi Badensis in parochia resp. demortui gratis exarare, ac exaratum et legalisatum 
ad Nos promovere. 

E Consistorio Episcopali. Tarnovie die 25. Februarii 1858. 


Nr. 744. 
Grates rependuntur pro donis in favorem devastatae Mogunciae, 
Exc. C. R. Provinc. Presidium Cracov, Litteris de 24. Feb. a. c. N. 686 ad Nos 

datis intimas gratias pro quotis ad sublevandos Mogunciae incolas, qui tantum damni ob tur- 
ris pulveris pyrii explosionem sunt passi, collectis exprimit cum adjecto, quod dona haec sub 
uno in plagellis publicis collaudantur. Quotae illae hucusq. sunt sequentes: a) E Decanatu Bo- 
bov. 9 Rh. 42 xr. b) E D. Brest. 3 Rh. c) E D. Czchov. 9 Rh. 21 xr. d) E D. Scavin. 
5 Rh. e) ED. Tarnov. 5 Rh. 30 xr. et ex urbe 12 Rh. 20 xr. item 2 thal. a Rss. P. P. 
f) E D. Wadovic. 23 Rh. 37 ½ xr. g) E D. Wojnic. 8 Rh. h) Żywiec 23 Rh. 30 xr 
-dein 7 Rh. 30 xr. et separatim a V. Par. Radziech. 9 Rh. 30 xr. 

Etiam Nos resp. Largitoribus grates rependimus maximas, salutem ac benedictionem 
largimur apprecantes, ut eorum dòmicilia securitate divina nunquam non fruantur, nec non quo- 
tae e Decanatibus reliquis mox appellant. 


Altare privilegiatuin. 


Altare privilegiatum est illud, in quo SS. Pappa aut Ordinarius loci, (hie vigore 
nimirum facultatum pontificiarum) concedit indulgentiam plenariam pro mortuis liberandis per 
modum suflragii, mediante celebratione Missae in eodem Altari. Hæe definitio clarior redditur 
contextu Brevis Benedicti XIII. de 20. Jul. 1724 „Omnium saluti paterna charitate intenti, 
sacra interdum loca spiritualibus indulgentiarum muneribus decoramus, ut inde fidelium defun- 
ctorum anime D. N. J. Xti ejusq. Sanctorum suffragia meritorum consequi et illis adjute ex 
purgatorii penis ad æternam salutem per Dei misericordiam perduci valeant. Volentes igitur 
.... altare privilegiatum quotidianum..... hoc speciali dono illustrare, auctoritate nobis a Do- 
mino tradita ac de omnipotentis Dei misericordia et Beatorum Petri et Pauli Apostolorum E- 
jus auctoritate, ut quandocunque sacerdos aliquis.... Missam defunctorum pro anima 
cujuscung. christifidelis, quae Deo in charitate conjuncta ab hac luce migraverit, ad predictum 
altare celebrabit, anima ipsa de thesauro Esiae per modum suffragii indulgentiam consequatur, 
ita ut Ejusdem Domini nostri Jesu Christi, ac Beatissimae Virginis Mariae, Sanctorumque 
omnium meritis sibi suffragantibus a purgatorii penis liberetur, concedimus“... Quoniam vero 
Missam defunctorum seu de Requiem raro, nam diebus tantum festi simplicis, aut fe- 
rialibus &c. celebrare licet, quorum numerus nunc nimis exiguus, Innocentius XI. Constitutio- 
nem de 4. Maji 1688 favorabiliorem, ne festorum duplicium occursu aliorumque dierum impe- 
ditorum interventu animæ a suffragiis indulgentialibus retardentur, emittere dignatus est, vide- 
licet, ut quecunque Missa sive de Requiem sive de festo coram Altari privilegiato absoluta 
fuerit, anim: in purgatorio, pro qua applicatur, indulgentiam plenariam conciliaret. Uberiora de- 
super continentur in opere Clariss. Probst: Verwaltung der hochheiligen Euchari- 
stie 210-219. Conf. pag. 187 Manualis Rituum Christ. Hoflinger ex A. 1856, in quo 
haec quoq. sub eadem pagina notantur: „Non igorandum est, unius sacrificii Missae privile- 
giate fructum, seu suffragium applicari non posse pro pluribus, sed tantum pro uno vel 
pro una; cum enim ad instar se habeat indulgentiarum plenissimarum animabus purgatorii per 
modum suffragii applicabilium, quae inter plures partiri nequeunt, decipiuntur admodum fideles, 

qui fructum aut unius Missae privilegiatae, aut unius indulgentiae per modum suffragii pluri- 
bus applicant purgantibus; suam profecto amittet plenitudinem indulgentia plenaria in plurium 
distributione, nec suum servare potest privilegium Missa, quae pro pluribus applicetur, nisi 
privilegium esset indultum ad plures etiam animas a purgatorii penis uno sacrificio simul li- 
berandas, de quo exemplum non habemus“ 

E premissis Venerabiles in Xto Fratres agnoscent summum thesaurum, qui ex Al- 
iari privilegiato in animas parentum, consanguineorum, benefactorum, confratrum, parochianorum, 
amicorum, et commendatorum redundare potest, Talem thesaurum sibi quisq. expetere potest 
ecclesiae Rector, pro uno sue ecclesie Altari, e. g. Crucifixi, aut Beatissimae, aut Patroni 
Sanctique insignis, quod designandum foret, apud Nos Ordinarium loci, qui trutinatis Libelli 
supplicis momentis, vigore facultatum Sibi a Sede Romana concessarum, peramanter privile- 
gium tanti momenti, ut quo plures indies anime e tormentis purgatorii per angelos in para- 
disum deducantur, extradituri sumus. Properate igitur ad Nos et liberate sensim sensimq. plu- 
rimos eorum, quorum quisque visione Dei beantis orbatus ac tormentis afflictus expansis ma- 
nibus lachrimabilem ad nos vocem Jobi patientis dirigere censetur quotidie: Miseremini, 
miseremini saltem vos amici mei, quia manus Dni tetigit me. Job. XIX. 21. 


Casus liturgici. 

I. Parochus quidam in Sabbato S. et in vigilia Pentecostes ipse quidem benedicit 
fontem baptismalem, curat autem Missam celebrari per Cooperatorem, Quaeritur, num rite? Resp. 
negative; fontis enim benedictio peragenda est per celebrantem. S. R. C. 1. Sept. 1838. pro- 
ut aspersio die Dom. juxta Rub. Miss. Ritual et Decreta S. R. C. de 27. Nov. 1632 et 
12. Nov. 1831. 

II. Quæsitum fuit, quomodo benedictio fontis baptismalis in Sabbato s. fieri debeat, 
si olea ss. recenter consecrata nondum advenerint. Alii contendebant, aquam esse benedicendam 
et huic postea privatim et separatim immiscenda nova olea cum advenerint; alii e contra, bene- 
dictionem fontis fieri debere cum oleis præcedentis anni, attamen simul ac nova olea advene- 
rint, cum his iterum aliam benedicendam esse aquam et prius benedictam in sacrarium fun- 
dendam. Quaeritur, utri assertioni sit inberendum? Resp. neutri; nam casus iste a S. R. C. sub 
die 23. Sept. 1837 sequenti modo est decisus: Benedictionem fontis fieri debere cum oleis ss. 
praecedentis anni et aquam conservari et adhiberi usque ad benedictionem in vigilia Pentecostes. 

III. Quamdiu veteribus oleis sacris uti licet? Juxta Rubricam Ritualis Provincialis, 
„Parochus veteribus oleis, nisi necessitas cogat, ultra annum non utatur; et si deficere 
videantur, et Chrisma aut Oleum benedictum haberi nos possit, aliud oleum de olivis 
non benedictum adjiciatur; sed in minori quantitate," 

IV. Olea ss. vetera &c. quando comburantur et quomodo? Quamprimum recepta fuerint 
nova, vetera comburantur, et quidem fluida in lampadem coram SS. Sacramento ardentem fundan- 
tur, juxia Gavant. et Pontificale Romanum;reliqua vero in bombacio e vasculis minoribus super 

sacrario in ecclesia comburantur, ut alii præscribunt, et communiter fieri solet. Vascula bom- 
bice ex oleo s. vetere rite extergenda et majora praterea aqua bullienteintus prævie abluenda, 
bombycem super sacrario comburendam, aquam vero in illud effundendam esse, per se intelligitur. 

Penes hane occasionem commemoramus, globulos illos bombycis aut stupae (paczesi) 
quibus loca infirmi oleo s. inuncta terguntur, non in domo infirmi, sed in ecclesia etiam com- 
burendos esse modo simili juxta Rubricam Ritualis Provin. „Minister vero, si est in sacris 
vel ipsemet Sacerdos, post quamlibet unctionem tergat loca inuncta novo globulo bom- 
baci (bawelny) vel rei similis, eag. in vase mundo reponat et ad ecclesiam postea 
deferat, comburat, cineresg. projieiat in sacrarium. Eodem modo procedendum esse cum 
gossypio, quo loca baptisati inunguntur, ubunde constat. 

V. Quibus in vasis olea sacra asserventur? In majoribus et minoribus; ut 
habet Rituale Provincial. In majoribus. „Chrisma et Oleum sacrum, sint in suis vasis 
argenteis, aut saltem stanneis bene obtura' is; (ergo non in vitreis ob periculum 
fractionis et sacrilegæ effusionis) quae vascula sint inter se distincta et propriam unum- 
quodque inscriptionem habeat majusculis litteris incisam: ne quis error committatur.* 
„Inscriptiones“ juxta Gavant. fiant hoc modo saltem in vasis: CHR. CATH. INFIR. 
aut ceu alii volunt: S. C. O. C. 0.1. 

In minoribus: „Ad usum vero quotidianum minora habeantur vascula; ex 
argento, si fieri potest, auf stanno; sive separata sive etiam conjuncta: apte tamen di- 
stincta et bene cooperta et cum suis inscriptionibus, ut supra, ne Parochus aberret, et 
unum pro altero sumat; quod cavere debet diligenter. 

„In ea igitur ex majoribus vasculis, Chrismatis et Olei, quod sufficiat, infun- 
datur; atque ut effusionis periculum caveatur, commodum erit in his vasculis bomba- 
cium, seu quid simile habere, Oleo sacro et Chrismate separatim perfusum, in qua pol- 
lex, cum opus est, ad inungendum immitatur.* 

VI. Utrum vascula utriusq. generis indigeant capsulis seu thecis? 

Gavant. talia citat de majoribus: „Ad sacra olea accipienda“ puta in Coena Dni, 
mittantur tres phialae stannee intra capsulam, ita clause, ut minister solus Cathedra- 
lis eam aperire possit, nullus alius in via, Capsula corio sit tecta, vel certe sit lignea. 
Thecae vasorum (minorum) sint ex corio et intus ornate serico rubro.“ 

VII. Quo in loco vasa et vascula hæc cum oleis ss, asservanda? 

Rituale Provinc. desuper hæc ordinat: ,, Hec vascula ita parata, in loco proprio, 
honesto, ac mundo, sub clave, ac tuta custodia decenter asserventur; ne ab aliquo, nisi 
a sacerdote temere tangantur, aut eis sacrilege quispiam abuti possit. 

Gavant. adducit hec: „Asserventur olea in ecclesia tantum; nisi quibus con- 
cesserit. Episcopus, oleum infirmorum tenere domi (in vasculo minori) ob distantiam do- 
micilü. Et eo casu domi in fenestella (framudze) locetur, panno serico vestita intus et 
sub clave. Claves oleorum semper sint apud Rectorem ecclesiae, nec Clerico committantur.* 

VIII. Olea ss. per quales deferenda? Si aperiamus Rubricas Ritualis nostri toties 
citati de oleis ss. ante Ordinem Baptismi adductas, hec reperimus: „Parochus quantum 
fieri potest, curet, ne per laicos, sed per se, vel per alium sacerdotem, vel saltem per 
alium ecclesiae ministrum, haec olea deferantur.“ Historia eccles. porro docet, primæva 
state Parochis solummodo licuisse olea sacra in sede eppali accipere et ad ecclesism suam 
deferre vel devehere. Nunc autem ob distantiam sspe magnam aut functiones parochiales e. 
g. Confessiones exeipiendas, aut decantationem Officii tenebrarum, Horarum in Ecclesia ma- 
jore Hebdomade ad augendam suam populiq. pietatem,.. haud intermittendam, ubi id opportune 
fieri potest, Perillustres Decani laicum, virum pium, sobrium, honestumq. Tarnoviam pro oieis de- 
legant, eidemq. inculcant, ut in via sacramentalia tanta venerando preces fundat, hymnosq. pios 
decantet; nec audeat, cum sociis nefors itineris confabulari aut popinas ingredi ... et rursus 
Ven. Parochi ad locum Perill. Decani sui mittunt virum ejusmodi pro oleis ss. cum eadem 
inculeatione. 

IX. Ubi olea ss. recipienda et qua solennitate distribuenda? 

Tam Perill. Decani, quam Ven. Parochi pientiores virum cum oleis redeuntem re- 
cipiunt aut in ecclesia, aut in sacristia, ad locum, ubi recondenda et diffundenda aut distribu- 
enda sunt, non in domo parochiali, vigore supra adductorum, et ob reverentiam tantis Sacra- 
mentalibus debitam, in quorum consecratione tanta solennitas ohtinebat, et in quorum usu tam 
preclara symbola reconduntur; aut tam efficax desuper gratia distribuitur; nec non eadem re- 
verenter in fenestella aut scrinio collocant. Decani devoti quoties emisso latori parochiali olea 
ss. distributuri sunt, candellas accendi curant, et ipsimet superpelliceo et stola alba induti, ma- 
xima cum reverentia accedunt ad vascula, ac decentissime diffundunt, nuntiumq. in pace di- 
mittentes, ad remeationem piam energice reflectunt. Mos ejusmodi pius ubiq. ut servetur, hisce 
in Domino obtestamur cunctos respectivos. 

X. Extincto Romano Imperio queritur, utrum in Parasceve post Passionem in Mo- 
nitione IV. et oratione subsequa. memorato Imperio adaptata mutatio et applicatio fieri possit 
ad Imperium regionis, in qua degimus... S. Rit. Congregatio sub 31. Aug. 1839 decidit: 
nulam in monitione: Oremus et pro Christianissimo Imperatore... mutationem suscipiendam 
esse; verum serius sub 7. Dec. 1844 et 7. Jun. 1845 pro Regno Belgico, ubi Rex sequi- 
tur castra acatholicorum. &c. statuit, Monitionem ipsam una cum Oratione pro Romano Im- 
perio omittendam esse. 

Verum Episcopatus Austriae altior gravibus nixus rationibus, donec a Sede Roma- 
na separata pro Imperio Austriaco decisio appulerit, censet, Monitionem attactam una cum 
Oratione subsequente retinendam, nomen Imperantis exprimendum, et vocabulo Romanum 
iu Oratione Austriacum surrogandum esse. 

XI. Post monitionem pro Judaeis omittitur Oremus, quid in eo mysterii? 

Gavant. Part. IV. Tit. IX. n. 10. reponi: quia oratur pro iis utcumque, non sal- 
vandis, nisi in fine mundi. Durand. loco cit. c, 77. 

XII. Quare in monitione pro Judeis non dicitur: Flectamus genua Se.? 

Gavant. I. c. scribit Item non flectuntur genua... quia ii (Judei) genibus flexis il- 
luserunt Christo. . l 

XIII. Discooperit Celebrans post Orationes crucem ad verba: Ecce lignum Crucis 
primo a summitate parum, in posteriori parte anguli cornu Epistole, dein ad anteriorem par- 
tem... brachium dextrum crucis, elevans eam paulisper, demum in medio altaris discooperit 
totaliter, quid his significatur? 

Ad hec legimus in Gavant. I. c. n. 11. „Discooperit. Velum aufertur a Cruce, ut, 
quód Judæis tectum erat, nobis reveletur, Rupert Lib, 6. C. 20. Item, quia nudatur Christus 
in Cruce, Duran. l. c. ubi docet, ter discooperi Crucem, quia paulatim predicatus est Xtus 
xfixus, primo iu angulo Judæorum, postea palam, deinde aute medium Altaris i.e, medio gentium.“ 

XIV. Elevatur Crux, portatur ad locum ante altare præparatum et fit prostratio, a- 
doraüo; quid hee caremonia? 

Gavant. loc. c. sub J. observat: „Elevatur Crux ter ad honorem, contra tres illu- 
siones Christi, in atrío Principis, in praetorio, in Calvario; fit prostratio non tamen usq. 
ad terram, sed genibus flexis, et capite valde demisso. Salutatur et adoratur ter, cum ge- 
nuflexione, et tertia vice prosternimur, ut eam osculemur, ut nimirum Xtum xfixum omni hu- 
militate veneremur, et easdem tres illusiones compensemus, Duran. ibidem. 

»Wir ſehen hier deutlich dargeſtellt die allmählige Offenbarung des Kreuzesopfers 
in ihrer dreifachen Periode. Im alten Bunde war die Offenbarung noch nicht deutlich. Da— 
her heißt es: A summitate parumper discooperit. Auf Golgotha ward das Opfer gefeiert, doch 
wenige nur erkannten es, aber das Kreuz wurde aufgepflazt mitten in der Kirche, damit 
alle Völker es ſchauten; und Licht und Gnade ging aus und gehet aus von ihm in alle 
Welt. Und ſo nimmt die Kirche am Charfreitag gleichſam ſtets neuerdings das Kreuz vom 
Kalwarienberg, um es hinauszutragen in alle Länder, um allen es zu zeigen, um dringen— 
der und dringender alle zur Theilnahme an dem Kreuzesopfer zu ruffen. Der Prieſter trägt 
das entblößte Kreuz an den vor dem Altare bereiteten Ort und legt es kniend nieder. Er 
ziehet dann die Schuhe aus, um es zu adoriren und kniet ſich dreimal nieder und betet, 
ehe er es küſſet. In Demuth werden nur die Füſſe des Bildes des Gekreuzigten gefüßt.... 
Siehe da! Alle nahen dem heiligen Kreuze dreimahl anbetend das Geheimniß unſerer Er— 
löſung in heiliger Ehrfurcht, und auf jene herzzerreißenden Liebesvorwürfe des Herrn vom 
Kreuze nichts antwortend, nur ſeufzend in Wehmuth und Demuth: Heiliger Gott, Heiliger 
Starker Gott, Heiliger Unſterblicher Gott, erbarme Dich unſer! Endlich, wenn die Küſſe 
der Liebe gleichſam den anklagenden Mund des Erlöſers verſtummen gemacht, bricht das 
Herz aus in jenen ſo zarten, erhabenen, ſchmerzvoll jubelnden Preisgeſang auf das heilige 
Kreuz. « (Cruz fidelis inter omnes) Amberger II. B. der Poſtoralth. 

XV. Post Inventionem bacillorum phosphoricorum (zapałek) Rectores ecclesiarum 
nonnulli Sabbato S. eos ad excitandum ignem novum adhibent, non autem silicem, quem Mis- 
sale præscribit, queritur, num mutatio hec lieita censeri possit, 

Neutiquam; Ecclesia etenim recte silicem, ceu lapidem ad denotandum Christum, qui 

est angularis lapis, e quo claritatis divinae ignis emicuit, elegerat, Hane Esiae intentionem 
clare exprimit Oratio 1. in benedictione ignis, uipote: Deus, qui per Filium Tuum, angu- 
larem scilicet lapidem, claritatis Tuae ignem fidelibus contulisti: productum e si- 
lice, nostris profuturum usibus, novum hunc ignem sanctifica Sc. Qui ergo non filice ad 
excutiendum ignem hunc novum utuntur, sed bacillos illos adhibere non verentur, intentionem 
Esiæ elidunt, orationemg, ad Deum fundunt mendacio superstructam, de lapide, de silice 
sonantem, quamvis lapidem silicemve non usurpaverint, e silice ignem non excusserint. Insi- 
stendum itaq. est Rubrica tenori exacte. 

XVI. Cereus paschalis num ex alba, an e flava cera confectus sit oportet? 

Communis Rubricistarum sententia et nominatim Ruperti de Deutz in lib. VI. C, 28. 
est pro cera alba, ad indicandam nimirum purissimam Xti humanitatem, que formata est sine 
macula in virgineo Beatissime utero. 

XVII. Cereus paschalis qualis ad benedicendum adhiberi potest, utrum integer novus 
vel refectus (nadstawiony) an plane non refectus? 

Quoniam cereus, ut verbis utamur Gavanti in Part IV. Tit. X, „8. significat Xtum 
resurgentem et quidem cera corpus, elychnium (Docht, Knot) animam, lumen deitatem 
designat, ex Durand. loc. cit. Cap. S0. antequam vero illuminetur, repraesentat colu- 
mnam nubis, illuminatus autem columnam ignis, quae praecedit Catechumenos hodie 
(Sabbato) transeuntes per mare Baptismi, idem Durand. ibidem; haud indubium redditur, 
eum oportere esse aut novum semper, ut Xtum integerrimum, totum redivivum non consumptum, 
non detruncatum, condigne repræsentare valeat ad festa paschalia. 

Conformiter Quarti tract. 2, de ss. benedictionibus lit, 2. dubit. 2. quem adducit 
Merati Par. III. Tit. X. n. XXVII. circa benedictionem Cerei animadvertendum est, quod 
cereus anni preteriti quoad majorem sui partem consumptus ac quoad majorem partem sequenti 
anno iterum refectus licite anno sequenti iterum benedici possit, siquidem per additionem ma- 
joris partis de novo, perditur benedictio prior et sic non benedictus atque absolute novus ce- 
reus juxta rubrum Missalis benedicitur. Contra vero dicendum est, si Cereus anni preteriti 
quoad minorem partem fuisset duntaxat refectus, tunc profecto anno sequenti iterum benedici 
saltem sine peccato veniali non posset, Ad haec adjicit Merati loc. cit. „Pessime igitur faciunt 
ii, adeoq. non imitandi, qui absq. ulla caerei refectione (ut fit in multis ecclesiis) semper 
eundem benedicunt Cereum, donec fuerit consumptus.“ confer. Claris. Amberger. 

XVIII. Quare Cereus paschalis altus sit? 

Ad significandam Redemptoris resurgentis alütudinem et columnam nubis, ut ait Ru- 
pert de Deutz loc. cit. et cujus explicationi summopere Benedictus XIV. suffragatur et quod 
Praec. Amberger in Tom. II. Paſtoraltheologie ita reddit: Sie (die Oſterkerze) it groß 
„um die Größe des Auferſtehenden zu bezeichnen“ und hat die Form einer Säule, indem 
„diefe Wolkenſäule als Wegweiſerin dem Volke, das von der Knechtſchaft des Teufels bez 
freit wurde und durch das rothe Meer der Taufe ſchritt, voranging, um es in das wahre 

Land der Verheißung, in das Land der Lebendigen einzuführen, das wie Moſes ſagt, der 
Herr unſer Gott Tag und Nacht beſchützt, bald es mit den himmliſchen Lehren überregnend 
als eine wahre Wolkenſäule, bald es mit dem Feuer ſeines Athems entzündend als eine 
wahre Feuerſäule. Nun kennen wir alſo die Geheimniſſe dieſer wahren Säule. « Plura similia 
continet Preconium: Exultet jam angelica turba pro benedictione Cerei. 

XIX. Quare Cereus paschalis sub benedictione non cum candelula, sed cum una ex 
tribus candelis in arundine positis accenditur ? 

Ad exprimendum mysterium, quod quamvis "Trinitas tota resurrectioni Xti allabora- 
verit, ea tamen uni Persone Xti adscribitur. Gavant. desuper ita: „Sicut 3. illae candelae 
inclinantur versus Cereum, et cum una tantum ex eis accenditur; ita resurrectio Xti est efle- 
ctus quidem totius Trinitatis, sed potissimum Verbi, quod animam carni rursus univit et im- 
mortalitatis gloriosa luce vestivit.“ Conf. Claris. Amberger in libro cit. 

XX. Accenduntur post accensionem Cerei sub benedictione ejus, lampadesvel a Ce- 
reo ipso, vel a candellis arundinis, quid hisce significatur? 

Gavant. l. c. N. 11. ex Alcuino et Ruperto adducit hzc: „Ut sicuti Cereus signi- 
ficat novam gratiam et doctrinam Christi; ita ab Eodem oriri demonstretur tum gratia tum 
doctrina Apostolorum, qui sunt lux mundi et Xius ipse resuscitatus statim accendit in Aposto- 
lis ignem Spiritus S., quando insufflavit et dixit: Accipite Spiritum S. in ipso die resurectionis. 

XXI. Quid 5. grana incensi Cereo in forma crucis infixa fidelibus predicant? 

Significatus eorum haud impervius. Quid grana 5. aliud denotare possent, quam 5. 
vulnera Xti et forma crucis quid aliud exhibet, quam Jesum Dulcissimum, crucifixum, cujus 
sacrificium in cruce semper odoriferum Ec. Cc. ? 

Gavantus loco cit. n. 8. notat „grana S. incensi in formam crucis in eo (Cereo) 
confiza idem sonant (Christum crucifixum) et aperte plagas ejus quinque.“ 

Dr, Amberger hunc in locum ita scribit: »Wenn das Licht ber Oſterkerze andeutet, 
daß der Auferftandene das Licht der Welt, fo der Weihrauch, daß er das Leben der 
Welt; Licht und Weihrauch aber deuten an, daß er Licht und Leben ſei, indem er ſich in 
der Kirche zum Opfer bringt alle Tage bis zum Ende der Zeiten. Seine heiligſten 5 Wun- 
den ſind die Quelle des Lichtes und des Lebens. Von da entquillt uns Licht und Kraft, zu 
verlaſſen das Land des Todes und der Gefangenſchaft, einzugehen in die Geheimniſſe der 
Erlöſung und einſt mit dem Auferſtandenen in die Herrlichkeit... Die 5 Weihrauchkoͤrner 
werden in der Oſterkerze befeſtiget. Die heiligen 5 Wunden des Auferſtandenen find der 
Opferduft, der fort und fort und den Vater wieder verſöhnt und die ganze Welt belebt. 

Plura de czremoniis majoris Hebdomadis et Octave Paschalis in Currenda IV. 1851 
relegenda et populo fideli explicanda commendantur. 


Josephus Alojsius, E Consistorio Episcopali, 


Tarnoviae, die 15. Mart. 1858. 
PAULUS PIKULSKI, Cancellarius. 


Typis Anastasii Rusinowski Tarnovie. 


Episcopus Tarnoviensis. 

